Madiba se toestand onveranderdNelson Mandela tydens sy 94ste verjaarsdag op 2 Junie 2009 Foto: Nelson Mandela Foundation/SAPA Voormalige president Nelson Mandela is Maandag steeds in die hospitaal met longontsteking, met geen noemenswaardige verandering in sy toestand nie. “Daar is, sedert Sondagaand, geen noemenswaardige verandering in sy toestand nie,” het Mac Maharaj, woordvoerder van die presidensie, gesê. “Hy het Gesinsdag saam met sy familie deurgebring, wat die ondersteuning van die publiek waardeer.” Maharaj het vroeër die naweek gesê water is van Madiba se longe dreineer wat hom help om beter asem te haal.